ไฟแนนซ์ทูเดย์
โดย...ช.ชดา
28 ธ.ค. 2558

โดย...ช.ชดา
...ยกนิ้วให้ของขวัญปีใหม่จากกระทรวงการคลัง มาตรการช็อปเพื่อชาติ ที่ได้ผลเกินคาด ทำให้สัปดาห์สุดท้ายของปีนี้กลายเป็นสวรรค์ของนักช็อป  และสวรรค์ของคนค้าขาย ที่ได้โอกาสโค้งสุดท้ายระบายสต๊อกสินค้า หลังจากที่ยอดขายหดหู่มาตลอดทั้งปี 
...ใครที่กลัวว่ายอดซื้อมากระจุกตัวในช่วงปลายปี เดี๋ยวช่วงต้นปีการค้าขายก็จะหายวับไป ปีที่มีการทำโครงการรถคันแรก อาจจะต้องเปลี่ยนความคิดใหม่ ฐากร ปิยะพันธ์ กรรมการผู้จัดการใหญ่ กรุงศรี คอนซูมเมอร์ ฟังธงไปเลยว่า ยอดขายซบเซาแน่นอน แต่เป็นไปตามซีซั่น เพราะยอดใช้จ่ายของคนจะพุ่งปรู๊ดก่อนสิ้นปี แล้วจะหายไปในไตรมาสแรกของปี เป็นอย่างนี้มานานแล้ว
...ขอแสดงความเสียใจแก่ 2 อดีตเอ็มดี ธนาคารอาคาร สงเคราะห์ (ธอส.) อังคณา ปิลันธน์โอวาท ที่สูญเสียคุณแม่เตียง (แซ่เตีย) ปิลันธน์โอวาท สวดพระอภิธรรมตั้งแต่วันที่ 24-30 ธ.ค.นี้ ที่ ศาลาภาณุรังษี วัดเทพศิรินทร์ และ ขรรค์ ประจวบเหมาะ จะพระราชทานเพลิงศพ คุณหญิงปัทมา ประจวบเหมาะ คุณแม่ของคุณขรรค์ในวันที่ 28 ธ.ค. 2558 เวลา 17.00 น. ณ เมรุวัดมกุฏกษัตริยารามราชวรวิหาร